لیتھیئم 18650 بیٹری

لیتھیئم سے بنا ہوا 18650 سیل (cell) ایک سلنڈر نما لیتھیئم آیون سیل (lithium-ion cell) ہوتا ہے جو مختلف الیکٹرونی استعمال کی اشیاء میں بجلی فراہم کرتا ہے۔ یہ سیل بار بار چارج اور ڈسچارج کیا جا سکتا ہے۔ اگر ایسے ایک سے زیادہ سیل استعمال ہوں تو اسے لیتھیئم آیون بیٹری (lithium-ion battery) کہتے ہیں جیسے لیپ ٹاپ یا ٹارچ کی بیٹری۔ ہر سیل کی لمبائی 65 ملی میٹر اور چوڑائی 18 ملی میٹر ہوتی ہے جس کی وجہ سے اس کا نام 18650 پڑ گیا ہے۔ دائیں طرف کا صفر (زیرو) یہ بتاتا ہے کہ بیٹری کی شکل چوکور نہیں بلکہ سلنڈر نما ہے۔ اسی طرح 1.5 وولٹ کا AA سیل جو 14 ملی میٹر چوڑا اور 50 ملی میٹر لمبا ہوتا ہے 14500 کہلاتا ہے کیونکہ یہ بھی سلنڈر نما ہوتا ہے۔How To Spot Weld Lithium Batteries ہر ایک لیتھیئم آیون سیل کی وولٹیج 3.7 وولٹ ہوتی ہے۔
ایسے سیل کو چارج کرتے وقت وولٹیج 4.2 وولٹ سے زیادہ نہیں جانی چاہیے۔ اسی طرح اس سیل سے اتنی دیر تک کرنٹ نہیں لینا چاہیے کہ اس کی وولٹیج 3 وولٹ سے نیچے گر جائے۔How to Prolong the Life of an 18650 Battery
تصغیر|ایستادہ|دائیں جانب ایک 18650 لیتھیئم آیون سیل اور بائیں جانب AA الکلائین سیل کی جسامت کا موازنہ۔

ایسی بیٹریاں کورڈلیس ڈرل مشین اور دیگر پاور ٹول، ویکیوم کلینر، لیپ ٹاپ، بیٹری کی سائیکل اور بیٹری سے چلنے والی کار (مثلاً Tesla) اور ڈرون وغیرہ میں استعمال ہوتی ہیں۔
تصغیر|بائیں|ایک لیپ ٹاپ کمپیوٹر کی لیتھیئم آیون بیٹری۔ 

تصغیر|upright=1.1|نسان لیف گاڑی میں استعمال ہونے والے لیتھیئم آیون بیٹریوں کے پیکٹ۔

جب سادہ طریقے سے ان بیٹریوں کو چارج کیا جاتا ہے تو بیٹری کے چند سیل اوور چارج (over charge) ہو جاتے ہیں جبکہ چند دوسرے سیل انڈر چارج رہ جاتے ہیں۔ اس مسئلہ کو دور کرنے کے لیے BMS (Battery Management System) کا سرکٹ استعمال کیا جاتا ہے جو سارے سیل کو مناسب حد تک چارج کرتا ہے۔ BMS بیٹری کی وولٹیج زیادہ گر جانے پر بیٹری کو منقطع بھی کر دیتا ہے تاکہ بیٹری کو نقصان نہ پہنچے۔

کار اسٹارٹ کرنے کی بیٹری (لیڈ ایسڈ بیٹری) اگر استعمال نہ کی جائے تو پڑے پڑے سیلف ڈسچارج کی وجہ سے اپنا چارج کھو بیٹھتی ہے اور پھر سلفیشن کی وجہ سے ہمیشہ کے لیے ناکارہ ہو جاتی ہے۔ اس کے برعکس لیتھیئم بیٹری کافی زیادہ پائیدار ہوتی ہے اور اگر استعمال نہ کی جائے تو لمبی مدت تک خراب نہیں ہوتی بشرطیکہ اس کی وولٹیج 2.5 وولٹ سے نیچے نہ گر جائے۔Do Lithium-ion Batteries Go Bad If Not Used?

اگر ایسے ایک لیتھیئم 18650 سیل کی صلاحیت 1080 ملی ایمپیئر آور (mAH) ہو تو یہ سیل 4 واٹ آور (WH) کا ہوتا ہے یعنی دس گھنٹوں تک 400 ملی واٹ توانائی دینے کے قابل ہوتا ہے۔ اس کے بعد اسے چارجنگ کی ضرورت پڑتی ہے۔Amp Hours to Watt Hours (Ah to Wh) Conversion Calculator۔ 1000 واٹ آور توانائی کی مقدار بجلی کے بل میں ایک یونٹ کہلاتی ہے۔
تصغیر|لیتھیئم آیون بیٹری مینیجمنٹ سسٹم کا سرکٹ بورڈ۔
لیتھیئم آیون بیٹری آگ پکڑ سکتی ہے۔ اس کے برعکس لیتھیئم آیرن فوسفیٹ بیٹری آگ نہیں پکڑتی اور زیادہ محفوظ ہوتی ہے مگر اس کی وولٹیج تھوڑی کم یعنی 3.2 وولٹ ہوتی ہے۔

 موازنہ 

 چند مختلف بیٹریوں کا موازنہ 18650 Lithium Ion Battery  اہم نکات  لیڈ ایسڈ  نکل کیڈمیئم  نکل میٹل ہائیڈرائیڈ  الکلائن  لیتھیئم آیون  Li-Po یا لیتھیئم پولیمر ہر سیل کی وولٹیج  2V  1.2V  1.2V  1.5V  3.6V  3.7V قیمت  کم  درمیانی  زیادہ  بہت کم  بہت زیادہ  بہت زیادہ داخلی مزاحمت (IR)  کم  بہت کم  درمیانی  کم یا زیادہ  زیادہ  کم بغیر استعمال ڈسچارج  (%/مہینہ)  2% سے 4%  15% سے 30%  18% سے 20%  0.30%  6% سے 10%  5% چارج سائیکل  500 سے 2000  500 سے 1000  500 سے 800  کم  1000 سے 1200  >1000 زیادہ وولٹیج پر نقصان  زیادہ  درمیانی  کم  درمیانی  بہت کم  بہت کم توانائی بلحاظ وزن (Wh/kg)  30 سے 45  45 سے 50  55 سے 65  80  90 سے 110  130 سے 200 میموری ایفکٹ   نہیں  ہاں  ہاں  ہاں  نہیں  نہیں دیکھ بھال کی ضرورت  بہت زیادہ  زیادہ  کم  کم  کم  کم محفوظ  بہت زیادہ محفوظ محفوظ محفوظ محفوظ  غیر محفوظ  غیر محفوظ

 حوالہ جات 

 مزید دیکھیے 
 کار کی بیٹری
 سولر سیل
 سولر پارک
 انورٹر
 وولٹیج
 وولٹیج کا ضارب
 ڈائیوڈ
 TP4056 چارجر

زمرہ:برق
زمرہ:برقیات
زمرہ:برقی کیمیاء
زمرہ:توانائی
زمرہ:نقل و حمل
زمرہ:گاڑی کے پرزے